Toto je lekcia o písaní piesne.
Hudba sa v mnohom podobá počítačovému programu.
Noty a slová na papieri hovoria spevákovi presne, čo má robiť.
Niektoré časti hudby sa opakujú znova a znova – voláme ich refrén.
V počítačovom programe sa časti, ktoré používame opakovane, nazývajú funkcie.
Keď čítaš text piesne a je tam napísané slovo „refrén“, spievaš slovo refrén?
Nie, pozrieš sa na hornú časť stránky a uvidíš, aké slová tvoria refrén.
V tejto lekcii sa naučíš detskú pieseň, ktorá sa volá Malý zajko Fú Fú.
Pieseň má refrén, ktorý budeš viackrát opakovať.
Funkcia je časť kódu, ktorú môžeš zavolať a používať znova a znova.
Uľahčuje programovanie a robí ho efektívnejšie,
takže nemusíš vypisovať kroky svojej funkcie zas a znova dookola.
Kroky stačí napísať iba raz!